title: https://risaleoku.com/oku/ossualar/469
article: قصورلى طلبهلريڭزى، صوڭره عالمِ إسلامى سروره سَوق ايدهرك، ايكنجى بيوك بر بايرام ياپديرديغندن سز مبارك استاديمزڭ بو بيوك بايرامِ شريفڭزى تبريك ايله و ينه اوچنجى بايرام اولان رمضانِ شريفڭزى و ليلهِٔ قدريڭزى تبريك، أمثالِ كثيرهسيله مشرّف اولمقلغمزى نياز و بز قصورليلرڭ قصوريمزڭ عفوينى رجا ايدهرك عمومًا سلام ايله مبارك أللريڭزدن اوپر و دعالريڭزى تمنّى ايدرز، أفنديمز حضرتلرى.
  إسپارطه و حواليسنده بولونان نور طلبهلرى
  ٭ ٭ ٭
  حدّمدن يوز درجه زياده اولان بو مكتوب محتوياتنى تواضع ايله ردّ ايتمك بر كفرانِ نعمت و عموم شاكردلرڭ حسنِ ظنلرينه قارشى بر إهانت اولماسى و عينًا قبول ايتمك بر غرور، بر أنانيت و بنلك بولونماسى جهتيله، عموم نامنه رسالهِٔ نور كاتبنڭ يازديغى بو اوزون مكتوبى (اون اوچ فقرهلرى علاوه ايدوب) هم بر شكرِ معنوى، هم غروردن، هم كفرانِ نعمتدن قورتولمق ايچون سزه بر صورتنى گوندرييورم كه: ميوهنڭ اون برنجى مسئلهسنڭ آخرنده "رسالهِٔ نورڭ إسپارطه و جوارى طلبهلرينڭ بر مكتوبيدر" دييه إلحاق ايديلسين.
  بن بو مكتوبى، بو تعديلات ايله يازديغمز حالده ايكى دفعه بر گوگرجين يانمزدهكى پنجرهيه گلدى. ايچرىيه گيرهجكدى، جيلانڭ باشنى گوردى گيرمدى. بر قاچ دقيقه صوڭره باشقهسى عينًا گلدى. ينه يازانى گوردى گيرمدى. بن ديدم: هر حالده أوّلكى سرچه و قدّوس قوشى گبى مژدهجيلردر. وياخود بو مكتوب گبى متعدّد مكتوبلرى يازديغمزدن، مبارك مكتوبڭ تعديلى ايله مباركيتنى تبريك ايچون گلمشلر قناعتمز گلدى.
  سعيد النورسى
  ٭ ٭ ٭
  إسپارطه و حواليسنده بولونان نور طلبهلرى
  ٭ ٭ ٭
  حدّمدن يوز درجه زياده اولان بو مكتوب محتوياتنى تواضع ايله ردّ ايتمك بر كفرانِ نعمت و عموم شاكردلرڭ حسنِ ظنلرينه قارشى بر إهانت اولماسى و عينًا قبول ايتمك بر غرور، بر أنانيت و بنلك بولونماسى جهتيله، عموم نامنه رسالهِٔ نور كاتبنڭ يازديغى بو اوزون مكتوبى (اون اوچ فقرهلرى علاوه ايدوب) هم بر شكرِ معنوى، هم غروردن، هم كفرانِ نعمتدن قورتولمق ايچون سزه بر صورتنى گوندرييورم كه: ميوهنڭ اون برنجى مسئلهسنڭ آخرنده "رسالهِٔ نورڭ إسپارطه و جوارى طلبهلرينڭ بر مكتوبيدر" دييه إلحاق ايديلسين.
  بن بو مكتوبى، بو تعديلات ايله يازديغمز حالده ايكى دفعه بر گوگرجين يانمزدهكى پنجرهيه گلدى. ايچرىيه گيرهجكدى، جيلانڭ باشنى گوردى گيرمدى. بر قاچ دقيقه صوڭره باشقهسى عينًا گلدى. ينه يازانى گوردى گيرمدى. بن ديدم: هر حالده أوّلكى سرچه و قدّوس قوشى گبى مژدهجيلردر. وياخود بو مكتوب گبى متعدّد مكتوبلرى يازديغمزدن، مبارك مكتوبڭ تعديلى ايله مباركيتنى تبريك ايچون گلمشلر قناعتمز گلدى.
  سعيد النورسى
  ٭ ٭ ٭
  Yükleniyor...